
          Varėnos švietimo centro direktoriaus
          2026 m. spalio 1 d. įsakymu Nr. V-1-127
VARĖNOS ŠVIETIMO CENTRO 
KOMANDIRUOČIŲ TVARKOS APRAŠAS
I. BENDROSIOS NUOSTATOS

1. Varėnos švietimo centro (toliau – Centras) komandiruočių tvarkos aprašas (toliau – Aprašas) nustato Centro darbuotojų, dirbančių pagal darbo sutartis, (toliau – darbuotojai) komandiruočių tvarką.


2. Šis tvarkos aprašas parengtas vadovaujantis Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“.  

3. Šiame tvarkos apraše vartojamos sąvokos:


Komandiruotė Lietuvos Respublikos teritorijoje – Centro darbuotojo išvykimas tam tikram laikui iš nuolatinės darbo vietos  direktoriaus siuntimu atlikti tarnybinį pavedimą.


Komandiruotė į užsienio valstybę (valstybes)– darbuotojo išvykimas tam tikram laikui iš nuolatinės darbo vietos už Lietuvos Respublikos ribų direktoriaus siuntimu atlikti tarnybinį pavedimą.

4. Į komandiruotę darbuotojas siunčiamas direktoriaus įsakymu.

5. Tais atvejais, kai darbuotojas ketina vykti į komandiruotę dėl nustatytų funkcijų vykdymo savo iniciatyva, jis pateikia motyvuotą prašymą ir dokumentus, pagrindžiančius komandiruotės tikslą bei kitas aplinkybes, direktoriui, kuris priima sprendimą dėl darbuotojo siuntimo į tarnybinę komandiruotę (toliau – komandiruotė) (1 priedas). Jei prašyme nurodytos komandiruotės išlaidos, toks prašymas turi būti suderintas su Centro apskaitos specialistu. Darbuotojo siuntimas į komandiruotę vienai darbo dienai (išskyrus kai dėl objektyvių aplinkybių komandiruotė turi vykti poilsio ir (ar) švenčių dienomis) Lietuvos Respublikos teritorijoje įforminamas direktoriaus rezoliucija, patvirtinančia, kad darbuotojo prašymas išvykti iš nuolatinės darbo vietos suderintas.
6. Direktorius gali siųsti darbuotojus į komandiruotę į užsienio valstybę ne ilgiau kaip 30 kalendorinių dienų (neįskaitant kelionės laiko). Kai yra atskiras Lietuvos Respublikos Vyriausybės sprendimas dėl atstovavimo Lietuvos Respublikai tarptautiniuose renginiuose, siunčiamo darbuotojo į užsienį komandiruotės trukmė gali būti ilgesnė kaip 30 kalendorinių dienų.

7. Pasiųstam į tarnybinę komandiruotę darbuotojui per visą komandiruotės laiką paliekama darbo vieta (pareigos) ir darbo užmokestis.

8. Darbuotojas į komandiruotę gali būti siunčiamas įstaigos transporto priemone (toliau vadinama – tarnybinis transportas) arba  vykti viešuoju transportu.
9. Siunčiamas į komandiruotę darbuotojas komandiruotės tikslais Lietuvos Respublikos teritorijoje gali naudoti savo automobilį (toliau vadinama – asmeninis automobilis), kurį privalo valdyti teisėtai. Vykti į tarnybinę komandiruotę asmeniniu automobiliu galima įstaigos direktoriaus leidimu:

9.1. jeigu nėra galimybės pasinaudoti tarnybiniu transportu;

9.2. vykstant viešuoju transportu nebus galimybės laiku įvykdyti užduoties;

9.3. siekiant taupyti Įstaigai skirtas biudžeto lėšas – kai darbuotojo siuntimas į komandiruotę su jo transporto priemone finansiškai naudingas įstaigai.
II. KOMANDIRUOTĖS ĮFORMINIMAS

10. Darbuotojas, pageidaujantis vykti į komandiruotę, ne vėliau kaip prieš 3 darbo dienas iki komandiruotės pradžios turi pateikti prašymą dėl komandiruotės (1 priedas).

 Jeigu komandiruotės metu darbuotojas atliks darbo funkcijas po darbo valandų, poilsio ar švenčių dieną, prie prašymo pridedamas sutikimas dirbti viršvalandinį darbą arba poilsio ar švenčių dieną (2 priedas).
11. Siuntimas į komandiruotę įforminamas direktoriaus įsakymu, kuriame nurodoma:
11.1. siunčiamo į tarnybinę komandiruotę darbuotojo vardas, pavardė, pareigos,  komandiruotės tikslas, vietovė (vietovės), komandiruotės trukmė ir komandiruotės išlaidos, kurias apmokės Centras; 
11.2. transporto priemonės markė, modelis ir valstybinis numeris, jei į tarnybinę komandiruotę vykstama tarnybiniu transportu;

11.3. transporto priemonės markė, modelis ir valstybinis numeris, degalų sunaudojimo norma 100 kilometrų ir degalų rūšis pagal darbuotojo transporto priemonės gamintojo nurodytus techninius duomenis, jei į tarnybinę komandiruotę vykstama darbuotojo asmeniniu automobiliu;

11.4. kompensavimo už darbą švenčių ar poilsio dieną būdas (apmokėjimas už darbą arba  suteikimas papildomų poilsio dienų), jei į tarnybinę komandiruotę vykstama poilsio ir švenčių dienomis. Įsakyme gali būti numatyta, kada už darbą poilsio ar švenčių dieną bus suteikiamos papildomos poilsio dienos (kita poilsio diena per mėnesį ar tą dieną pridedant prie kasmetinių atostogų);
11.5. avanso dydis, jei jis bus išmokamas siunčiamam į tarnybinę komandiruotę darbuotojui. Įsakyme nurodytas avanso dydis neturi viršyti numatomų komandiruotės išlaidų;

12. Esant darbuotojo prašymui papildomas poilsio dienas pridėti prie kasmetinių atostogų, jos pridedamos prie tų metų kasmetinių atostogų, kurios būtų artimiausiu metu suteikiamos. Papildomos poilsio dienos, pridėtos prie kasmetinių atostogų, nelaikomos atostogų dienomis.
13. Komandiruotės dienpinigiai nemokami, jei darbuotojas vyksta į 1 darbo dienos ar trumpesnę kaip 1 darbo dienos komandiruotę Lietuvos Respublikos teritorijoje arba kai renginio organizatorius apmoka visus konkrečiai darbuotojo komandiruotei pagal nustatytus dydžius apskaičiuotus dienpinigius.

Jei komandiruotė trunka trumpiau nei 7 dienas, darbuotojui mokama 100 proc. dienpinigių normos, nuo 7 kalendorinių dienų ir ilgiau – 65 proc. maksimalios normos. 

Kai komandiruotės pirma ir (arba) paskutinė dienos trunka trumpiau negu 4 valandas, už šias dienas mokami dienpinigiai, apskaičiuoti taikant 20 procentų nustatytų dydžių.
14. Grįžęs iš komandiruotės, darbuotojas ne vėliau kaip per 3 darbo dienas privalo:

14.1. pateikit apskaitos specialistui avanso apyskaitą ir komandiruotės tikslams naudotų degalų įsigijimo dokumentus, kurių data turi būti ne ankstesnė kaip 1 diena prieš komandiruotės pradžią arba turi sutapti su komandiruotės diena (-omis).
14.2. grąžinti Centrui nepanaudotą avanso likutį, jeigu buvo išmokėtas avansas;

14.3. atsiskaityti direktoriui už  komandiruotę ir pateikti pasiūlymus dėl veiklos tobulinimo, taikant komandiruotės metu gautą informaciją ir įgytas žinias. Atsiskaitymo formą (žodinę ar rašytinę) nustato  direktorius.

III.  KOMANDIRUOČIŲ LIETUVOS RESPUBLIKOS 
TERITORIJOJE IŠLAIDŲ APMOKĖJIMAS

15. Kai darbuotojas siunčiamas į tarnybinę komandiruotę Lietuvos Respublikos teritorijoje, jam apmokamos šios su tarnybine komandiruote susijusios išlaidos (toliau vadinama – komandiruotės išlaidos):

15.1. dienpinigiai apskaičiuojami pagal LR Vyriausybės patvirtintus maksimalius dydžius arba mažesnius dienpinigių dydžius, jeigu mažesni dydžiai nustatyti kolektyvinėje sutartyje, darbo sutartyje ar darbuotojus atstovaujančios Darbo tarybai pritarus, tačiau ne mažesni kaip 50 procentų patvirtintų maksimalių dienpinigių dydžių. Dienpinigiai už 1 dienos komandiruotę Lietuvoje nemokami;
15.2. gyvenamojo ploto nuomos išlaidos;
15.3. kelionės į komandiruotės vietą ir grįžimo iš jos į nuolatinę darbo vietą visų rūšių transporto priemonėmis, išskyrus lengvuosius automobilius taksi, transporto išlaidos;

15.4. komandiruotės metu sunaudotų degalų įsigijimo išlaidos, atsižvelgiant į komandiruotės metu nuvažiuotų kilometrų skaičių ir patvirtintas degalų sunaudojimo normas atitinkamai transporto priemonei pagal atitinkamos transporto priemonės gamintojo nurodytus transporto priemonės techninius duomenis (degalų sunaudojimo normas 100 kilometrų), jeigu į komandiruotę buvo važiuojama tarnybiniu transportu ar asmeniniu automobiliu. 
15.5. vykstant į konferenciją, simpoziumą, parodą ar kitą renginį, – registravimosi renginyje mokesčio ar bilietų į renginį pirkimo išlaidos.

16. Visos šio tvarkos aprašo 15.2-15.5 punktuose nurodytos komandiruotės išlaidos  atlyginamos tik tais atvejais, kai pateikiami jas įrodantys dokumentai (PVM sąskaita-faktūra, sąskaita-faktūra ir pinigų sumokėjimo kvitas, kasos aparato čekis, kasos pajamų orderio šaknelė, bilietai ir kt.).
           17. Kai dalį dienpinigių apmoka renginio organizatorius, darbuotojui mokami dienpinigiai kartu su renginio organizatoriaus mokamais dienpinigiais negali būti mažesni už konkrečiai darbuotojo komandiruotei pagal nustatytus dydžius apskaičiuotus dienpinigius.
IV.  KOMANDIRUOČIŲ Į UŽSIENIO VALSTYBES (VALSTYBES) IŠLAIDŲ APMOKĖJIMAS

18. Kai darbuotojas siunčiamas į tarnybinę komandiruotę į užsienio valstybę (valstybes), jam apmokamos šios komandiruotės išlaidos:

19.1. dienpinigiai. Dienpinigiai mokami tik tais atvejais, kai komandiruotė trunka ilgiau nei vieną kalendorinę dieną;
19.2. gyvenamojo ploto nuomos išlaidos;
19.3. kelionės į užsienio valstybę visų rūšių transporto priemonėmis, išskyrus lengvuosius automobilius taksi, ir jos teritorijoje visų rūšių transporto priemonėmis transporto išlaidos, jeigu jos susijusios su komandiruotės tikslais, taip pat nuvykimo visų rūšių transporto priemonėmis Lietuvos Respublikos teritorijoje (lengvuoju automobiliu taksi – tik miesto, kuriame gyvena komandiruotasis darbuotojas, teritorijoje) į oro ar jūrų uostą, geležinkelio ar autobusų stotį ir parvykimo iš jų išvykimo į komandiruotę ir parvykimo iš jos dienomis išlaidos;

19.4. dokumentų, susijusių su išvykimu, tvarkymo išlaidos, įskaitant vykstančiųjų į užsienį kelionių draudimą, kurį gali sudaryti: sveikatos draudimas, draudimas nuo nelaimingų atsitikimų, kelionės bagažo draudimas, civilinės atsakomybės draudimas;

19.5. mokėjimo už kelius, taip pat transporto priemonės draudimo ir transporto priemonių savininkų ir valdytojų civilinės atsakomybės draudimo išlaidos;

19.6. komandiruotės metu sunaudotų degalų įsigijimo išlaidos, atsižvelgiant į komandiruotės metu nuvažiuotų kilometrų skaičių ir įstaigai patvirtintas degalų sunaudojimo normas atitinkamai transporto priemonei pagal atitinkamos transporto priemonės gamintojo nurodytus transporto priemonės techninius duomenis (degalų sunaudojimo normas 100 kilometrų), jeigu į komandiruotę buvo važiuojama tarnybiniu transportu ar asmeniniu automobiliu. 

19.7. automobilių saugojimo aikštelėse užsienio valstybėje (valstybėse) išlaidos;

19.8. vykstant į konferenciją, simpoziumą, parodą ar kitą renginį, – registravimosi renginyje mokesčio ar bilietų į renginį pirkimo išlaidos;

19.9. kitos su komandiruote susijusios būtinos išlaidos (registruoto bagažo mokestis, bagažo saugojimo, būtinų skiepų ir vaistų nuo užkrečiamųjų ligų išlaidos).

20. Išlaidos, tiesiogiai nesusijusios su gyvenamojo ploto nuoma, tačiau įtrauktos į apgyvendinimo paslaugas teikiančių vienetų ar asmenų išrašytus apskaitos dokumentus (maitinimas, įvairios papildomos asmeninės paslaugos), neapmokamos.

21. Dienpinigiai mokami:

21.1. pagal LR Vyriausybės patvirtintus maksimalius dydžius arba mažesnius dienpinigių dydžius, jeigu mažesni dydžiai nustatyti kolektyvinėje sutartyje, darbo sutartyje ar darbuotojus atstovaujančios Darbo tarybai pritarus, tačiau ne mažesni kaip 50 procentų patvirtintų maksimalių dienpinigių dydžių.
21.2 Vykstant į komandiruotę į užsienį už komandiruotės dieną, kurią išvykstama iš Lietuvos Respublikos, mokami dienpinigiai, apskaičiuoti pagal valstybei, į kurią vykstama, nustatytą dydį.

Grįžtant iš komandiruotės iš užsienio už komandiruotės dieną, kurią atvykstama į Lietuvos Respubliką, mokami dienpinigiai, apskaičiuoti pagal valstybei, iš kurios grįžtama, nustatytą dydį.

Vykstant į komandiruotę į kelias valstybes už faktiškai konkrečioje valstybėje išbūtas komandiruotės dienas nuo atvykimo į tą valstybę dienos mokami dienpinigiai, apskaičiuoti pagal tai valstybei nustatytą dydį.

Komandiruotės dieną vykstant į kelias valstybes už tą komandiruotės dieną mokamas dienpinigių, apskaičiuotų pagal toms valstybėms nustatytus dydžius, vidurkis.
22. Gyvenamojo ploto nuomos išlaidos apmokamos:

22.1. gyvenamojo ploto nuomos išlaidos (įskaitant į apgyvendinimo paslaugas teikiančių fizinių ar juridinių asmenų išrašytus apskaitos dokumentus įtrauktas pusryčių išlaidas, jeigu bendra apskaitos dokumente nurodyta suma neviršija Taisyklių nustatytos gyvenamojo ploto nuomos išlaidų normos);
22.2. pagal faktines išlaidas, kai gyvenamąjį plotą užsako renginio organizatoriai;

22.3.išlaidos, tiesiogiai nesusijusios su gyvenamojo ploto nuoma, tačiau įtrauktos į apgyvendinimo paslaugas teikiančių fizinių ar juridinių asmenų išrašytus apskaitos dokumentus (papildomas maitinimas, įvairios asmeninės paslaugos), neapmokamos.
23. Komandiruotės išlaidos, nurodytos šio tvarkos aprašo 19.2-19.9 punktuose,  apmokamos tik tais atvejais, kai pateikiami jas įrodantys dokumentai.

24. Komandiruojamam į užsienio valstybę (valstybes) darbuotojui gali būti išmokamas avansas eurais arba užsienio valiuta pagal Europos centrinio banko paskelbtus orientacinius euro ir užsienio valiutų santykius, o tais atvejais, kai orientacinių užsienio valiutų ir euro santykių Europos centrinis bankas neskelbia, – pagal Lietuvos banko nustatomus ir skelbiamus orientacinius euro ir užsienio valiutų santykius, galiojusius avanso išmokėjimo dieną. Avansas gali būti išmokamas ir tais atvejais, kai komandiruotės išlaidas įstaigai kompensuoja užsienio institucijos arba laivybos bendrovė.

V. BAIGIAMOSIOS NUOSTATOS

25. Už klaidingų duomenų, įrodančių komandiruotės išlaidas, pateikimą darbuotojai atsako įstatymų nustatyta tvarka.
26. Šis Aprašas gali būti keičiamas, papildomas ar pripažįstamas netekusiu galios Administracijos direktoriaus įsakymu.
______________________
Varėnos švietimo centro 

komandiruočių tvarkos aprašo
         1 priedas
VARĖNOS ŠVIETIMO CENTRAS
(vykstančio į komandiruotę asmens pareigos, vardas pavardė)
PRAŠYMAS DĖL KOMANDIRUOTĖS

___________ Nr. _________

(data)
Varėna

Vadovaujantis Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“, į komandiruotę siunčiamas (-a):

Vardas, pavardė, pareigos
	Komandiruotės tikslas
	

	Komandiruotės dalyviai


	

	Komandiruotės laikas


	Nuo 20_________________           Iki 20______________



	Komandiruotės vieta
	Miestas (-ai) 

Organizacija (-os)



	Transportas

(įrašyti kokiu transportu ketinama vykti į komandiruotę: tarnybiniu, viešuoju, asmeniniu)
	

	Pridedami dokumentai
(kvietimas, kiti dokumentai)
	


__________________                   _______________                 ___________________________

(Pareigų pavadinimas)                             (Parašas)                                  (Vardas ir pavardė)

__________________

Varėnos švietimo centro 

komandiruočių tvarkos aprašo
         2 priedas
(Sutikimo dirbti viršvalandinį darbą arba poilsio ar švenčių dieną forma)

______________________________________________

______________________________________________

______________________________________________

Varėnos švietimo centro direktoriui 
SUTIKIMAS 

DIRBTI ___________________________

______________ Nr.____


Vadovaudamasis Varėnos švietimo centro darbo apmokėjimo sistema, patvirtinta Varėnos švietimo centro direktoriaus 2025 m. gruodžio 31 d. įsakymu Nr. V-1-181 „Dėl darbuotojų darbo apmokėjimo sistemos aprašo tvirtinimo“, 13 punktu,

	Sutinku

(Norėdami pažymėti, spragtelėkite pele ant pasirinkto langelio.)
	☐ Dirbti viršvalandinį darbą

☐ Dirbti poilsio dieną (-omis) ne pagal nustatytą darbo grafiką

☐ Dirbti švenčių dieną (-omis)  

	Data ir laikas
	Nurodykite datą (datas), darbo, jei reikia, pietų pertraukos laiką.
Data _______ 

Darbo laikas nuo ____________ iki _________________ 
(pietų pertrauka nuo _____________ iki _____________)



	Mokėjimas už darbą poilsio ar švenčių dieną arba viršvalandinio darbo laiką

(Norėdami pažymėti, spragtelėkite pele ant pasirinkto langelio.) 
	☐ Darbo poilsio ir švenčių dienomis laiką ar viršvalandinio darbo laiką Lietuvos Respublikos darbo kodekso 144 str. 5 d. nustatyta tvarka pridėti prie kasmetinių atostogų laiko; 

☐ Už darbo poilsio ir švenčių dienomis laiką ar viršvalandinio darbo laiką mokėti Lietuvos Respublikos darbo kodekso 144 str. 1–4 d. nustatyta tvarka ir pagrindais. 

	Papildoma informacija

(Atliekamos darbo funkcijos, renginio pavadinimas, vieta, kt. svarbi informacija)
	


__________________                   _______________                 ___________________________

(Pareigų pavadinimas)                                (Parašas)                                              (Vardas ir pavardė)

_________________
